จิรายุ จัดหนัก ธนกร แทน หญิงหน่อย แก้ PM 2.5 ใช้มือทำงานมากกว่าปาก
จิรายุ ส.ส.เพื่อไทย จัดหนัก โฆษกพปชร.โทรโข่งเน่า ใช้มือทำงานให้มากกว่าใช้ปาก แก้ PM 2.5 ชี้ หลังวิจารณ์ เจ๊หน่อย ชี้ ควรไปแนะนำผู้นำประเทศใจกว้าง ถ้าไม่ไหวก็ควรกลับไปเลี้ยงหลานวันที่ 24 ม.ค. นายจิรายุ ห่วงทรัพย์ รองเลขาธิการพรรคเพื่อไทย กล่าวถึงกรณีนายธนกร วังบุญคงชนะ โฆษกพรรคพลังประชารัฐ ออกมาซัดใส่ คุณหญิงสุดารัตน์ เกยุราพันธุ์ ประธานยุทธศาสตร์ของพรรค ในกรณีที่ไปช่วยเหลือประชาชนแจกหน้ากากอนามัยเพื่อป้องกันผลกระทบ จากความไม่เหลียวแลและสนใจของรัฐบาล ต่อค่าฝุ่นละออง PM 2.5 ที่เพิ่มขึ้นทุกวันซึ่งการออกมาพูดเช่นนี้ ของโฆษกพรรครัฐบาลถือเป็นเรื่องน่าละอายอย่างยิ่ง และเป็นเรื่องที่ธรรมเนียมประเพณีการเมืองของพรรครัฐบาล ที่มีความเป็นสุภาพบุรุษจะไม่ใช้วิธีการเช่นนี้ เพราะการทำงานของฝ่ายค้านที่ช่วยเหลือประชาชนเป็นหน้าที่ของคนไทยทุกคน ที่ผ่านมา ตนไม่เห็นว่า นายธนากร มีอะไรไปแจกประชาชนในช่วงฝุ่นพิษ นอกจากออกมาใช้ลมปากเพิ่มมลพิษ ทั้งๆ ที่ฝ่ายค้านทำงานช่วยเหลือประชาชน ทั้งเสนอแนะตามระบอบรัฐสภา และลงช่วยเหลืออย่างจริงจังต่อพี่น้องประชาชน ทั้งนี้ควรจะมากราบขอบพระคุณ ด้วยซ้ำนายจิรายุ กล่าวต่อว่า โฆษกพรรคพลังประชารัฐ ต้องตักเตือนผู้นำประเทศว่าให้สนใจพี่น้องประชาชนคนไทยให้มากขึ้น พูดให้น้อยและทำให้เป็นรูปธรรมให้เยอะประชาชนจะได้ประโยชน์ อย่าเที่ยวไปตำหนิคนอื่น ที่เขาช่วยเหลือประชาชน เพราะวันนี้มลพิษ PM 2.5ก็มากพออยู่แล้ว อย่าให้ลมปากมาเพิ่มอากาศเสียให้กับประชาชนนายจิรายุ กล่าวอีกว่า ถ้ารัฐบาลตั้งใจทำงานเพื่อประชาชนจริง อย่างที่นายธนกร มาอวดอ้างสรรพคุณ 3 ปี มานี้ คงไม่มีปัญหาแบบนี้ เหตุไฉนประชาชนเขาจึงด่ากันทั้งประเทศครม.ตั้งแต่ปี 60 ก็ทำเป็นสนใจ มาปี 61 ก็เหมือนเดิม 62 หัวโต๊ะก็คนเดิม มีการติดตามงานหรือไม่ และมีผลอย่างเป็นรูปธรรมขนาดไหน เรื่องอย่างนี้นายธนกร ควรจะออกมาบอกสังคมมากกว่า ไปแขวะคนอื่น อย่าปล่อยให้ชาวบ้านเขาเบื่อหน่ายรัฐบาลมากไปกว่านี้ทำงานให้เยอะพูดให้น้อย จะเป็นประโยชน์ต่อประชาชนมากกว่าวันนี้รัฐบาลต้องใช้มือทำงานและควรทำอย่างจริงจัง ไม่ใช่แก้ผ้าเอาหน้ารอดไปวันๆ การไปตำหนิติเตียนแกนนำพรรคฝ่ายค้านถือว่า ไม่ใช่วิสัยของสุภาพบุรุษจ้องแต่จะเล่นการเมืองปกป้องนายเพื่อรักษาเก้าอี้ตนเองเท่านั้น ซึ่งจริงๆ แล้วคุณหญิงท่านก็ไม่ถือ เพราะท่านถือคติขับรถเข้าซอยย่อมมีหมาเห่าเป็นธรรมดา คือจะลงไปเตะปากหมาทุกตัวคงจะไม่ใช่วิสัยของสุภาพสตรี นายจิรายุ กล่าว
จิรายุ ส.ส.เพื่อไทย จัดหนัก โฆษก พปชร.โทรโข่งเน่า ใช้มือทำงานให้มากกว่าใช้ปาก แก้ PM2.5 ชี้ หลังวิจารณ์ เจ๊หน่อย ชี้ ควรไปแนะนำผู้นำประเทศใจกว้าง ถ้าไม่ไหวก็ควรกลับไปเลี้ยงหลาน
PM2.5,PM 2.5,จิรายุ ห่วงทรัพย์,สุดารัตน์ เกยุราพันธุ์,ธนกร วังบุญคงชนะ,ใช้มือทำงานมากกว่าปาก,เพื่อไทย,ข่าวทั่วไป